《闻娟净丧妾寄问》
清代·陈曾寿

投边岁月苦骎骎，相对惟看鬓雪深。晚岁著书成噩梦，多生偿债剩伤心。

还山已分身无望，远世仍嗟祟易侵。待与煎茶留夜话，鳏鳏羁绪再追寻。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。